title: Regulamentul de punere în aplicare (UE) 2019/464 al Comisiei din 21 martie 2019 de deschidere a unei anchete privind o posibilă eludare a măsurilor antidumping instituite prin Regulamentul de punere în aplicare (UE) nr. 412/2013 al Consiliului la importurile de articole de masă și articole de bucătărie din ceramică originare din Republica Populară Chineză și de supunere a acestor importuri la înregistrare

text:
                  22.3.2019

                  RO

                  Jurnalul Oficial al Uniunii Europene

                  L 80/18

         REGULAMENTUL DE PUNERE ÎN APLICARE (UE) 2019/464 AL COMISIEI
         din 21 martie 2019
         de deschidere a unei anchete privind o posibilă eludare a măsurilor antidumping instituite prin Regulamentul de punere în aplicare (UE) nr. 412/2013 al Consiliului la importurile de articole de masă și articole de bucătărie din ceramică originare din Republica Populară Chineză și de supunere a acestor importuri la înregistrare
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1), în special articolul 13 alineatul (3) și articolul 14 alineatul (5),
         după informarea statelor membre,
         întrucât:
         A.   ANCHETA DIN OFICIU

                     (1)

                     Comisia Europeană (denumită în continuare „Comisia”) a decis, din proprie inițiativă, în temeiul articolului 13 alineatul (3) și al articolului 14 alineatul (5) din Regulamentul (UE) 2016/1036 (denumit în continuare „regulamentul de bază”), să ancheteze posibila eludare a măsurilor antidumping instituite la importurile de articole de masă și articole de bucătărie din ceramică originare din Republica Populară Chineză și să supună aceste importuri la înregistrare.

               B.   PRODUSUL

                     (2)

                     Produsul care face obiectul unei posibile eludări este reprezentat de articolele de masă și articolele de bucătărie din ceramică, cu excepția râșnițelor de condimente sau mirodenii din ceramică și a pieselor lor de măcinare din ceramică, a râșnițelor de cafea din ceramică, a dispozitivelor de ascuțit cuțite din ceramică, a uneltelor de bucătărie din ceramică utilizate pentru operațiuni de tăiere, șlefuire, răzuire, feliere, abraziune și decojire și a pietrelor de copt pizza din ceramică-cordierit de tipul celor utilizate pentru coacerea pizzei sau a pâinii, care sunt încadrate în prezent la codurile NC ex 6911 10 00, ex 6912 00 21, ex 6912 00 23, ex 6912 00 25 și ex 6912 00 29 (codurile TARIC 6911100090, 6912002111, 6912002191, 6912002310, 6912002510 și 6912002910) și care sunt originare din Republica Populară Chineză (denumit în continuare „produsul în cauză”).

                     (3)

                     Produsul care face obiectul anchetei este același cu cel descris în considerentul anterior, încadrat în prezent la aceleași coduri ca și produsul în cauză importat cu codurile adiționale TARIC enumerate în anexă (denumit în continuare „produsul care face obiectul anchetei”).

               C.   MĂSURI EXISTENTE

                     (4)

                     Măsurile în vigoare în prezent și care este posibil să fi fost eludate sunt măsurile antidumping instituite prin Regulamentul de punere în aplicare (UE) nr. 412/2013 al Consiliului (2), astfel cum a fost modificat prin Regulamentul de punere în aplicare (UE) 2017/1932 al Comisiei (3) (denumite în continuare „măsurile existente”).

               D.   MOTIVELE

                     (5)

                     Comisia dispune de suficiente dovezi conform cărora există o reorganizare a modelelor și a canalelor de vânzare a produsului în cauză.

                     (6)

                     Indicatorii pentru astfel de practici de canalizare sunt o creștere puternică sau o scădere puternică a statisticilor privind exporturile anumitor societăți, atunci când se compară cifrele și tendințele din perioada 2014-2018. În plus, în unele cazuri, exporturile efective ale anumitor societăți depășesc producția declarată. În cele din urmă, Comisia a fost informată cu privire la anchetele în curs de desfășurare efectuate de autoritățile vamale cu privire la utilizarea abuzivă a codurilor TARIC specifice societăților.

                     (7)

                     Din acești indicatori rezultă că anumite societăți cărora li se aplică în prezent un nivel al taxei reziduale de 36,1 % (cod adițional TARIC B999) sau societăți cărora li se aplică un nivel individual al taxei își vând produsele prin intermediul altor societăți cărora li se aplică un nivel mai mic al taxei. O listă a societăților care ar putea fi implicate în astfel de practici este prezentată în anexă.

                     (8)

                     Aceste practici de canalizare au condus la o modificare în configurația schimburilor comerciale privind exporturile din Republica Populară Chineză după instituirea de măsuri asupra produsului în cauză, neexistând o altă motivare sau justificare suficientă decât instituirea taxei.

                     (9)

                     În plus, elementele de probă indică faptul că efectele corective ale măsurilor antidumping existente asupra produsului în cauză sunt compromise, atât în ceea ce privește cantitățile, cât și în ceea ce privește prețurile. Volumele importurilor de produs care face obiectul anchetei au crescut semnificativ. În plus, există suficiente elemente de probă care indică faptul că importurile de produs care face obiectul anchetei se realizează la prețuri inferioare prețului neprejudiciabil stabilit în cadrul anchetei care a condus la instituirea măsurilor existente.

                     (10)

                     În sfârșit, Comisia dispune de suficiente elemente de probă conform cărora prețurile produsului vizat de anchetă fac obiectul unui dumping față de valoarea normală stabilită în prealabil pentru produsul în cauză.

                     (11)

                     În cazul în care practici de eludare care intră sub incidența articolului 13 din regulamentul de bază, altele decât cele menționate anterior, sunt identificate pe parcursul anchetei, acestea ar putea fi, de asemenea, supuse anchetei.

               E.   PROCEDURĂ

                     (12)

                     Ținând cont de cele menționate mai sus, Comisia a concluzionat că există suficiente elemente de probă pentru a justifica deschiderea unei anchete în temeiul articolului 13 alineatul (3) din regulamentul de bază și pentru a supune înregistrării importurile de produse care fac obiectul anchetei, în conformitate cu articolul 14 alineatul (5) din regulamentul de bază.

               (a)   Chestionare

                     (13)

                     În vederea obținerii informațiilor pe care le consideră necesare pentru ancheta sa, Comisia va trimite chestionare producătorilor-exportatori chinezi enumerați în anexă.

                     (14)

                     În orice caz, toate părțile interesate ar trebui să contacteze Comisia în cel mai scurt timp, dar nu mai târziu de termenul-limită stabilit la articolul 3 alineatul (1) din prezentul regulament. Termenul-limită stabilit la articolul 3 alineatul (2) din prezentul regulament se aplică tuturor părților interesate.

                     (15)

                     Autoritățile Republicii Populare Chineze vor fi informate cu privire la deschiderea anchetei.

               (b)   Colectarea informațiilor și desfășurarea audierilor

                     (16)

                     Toate părțile interesate, inclusiv industria din Uniune, importatorii și orice asociație relevantă sunt invitați să își prezinte în scris punctele de vedere și să furnizeze elemente de probă în sprijinul acestora, cu condiția ca acestea să fie transmise în termenul prevăzut la articolul 3 alineatul (2). În plus, Comisia poate audia părțile interesate, cu condiția ca acestea să prezinte o cerere scrisă din care să reiasă că există motive speciale pentru care ar trebui să fie audiate.

               F.   ÎNREGISTRAREA

                     (17)

                     În temeiul articolului 14 alineatul (5) din regulamentul de bază, importurile de produse care fac obiectul anchetei se înregistrează pentru a se garanta faptul că, în cazul în care ancheta ar stabili existența unei eludări, va fi posibil să se perceapă taxe antidumping de o valoare corespunzătoare cu efect de la data la care a fost impusă înregistrarea unor astfel de importuri.

                     (18)

                     Orice datorie viitoare ar deriva din constatările anchetei. Pe baza informațiilor disponibile în această etapă, în special a indicatorilor conform cărora anumite societăți cărora li se aplică, în prezent, taxa reziduală de 36,1 % (codul adițional TARIC B999) sau societăți cărora li se aplică un nivel individual al taxei își vând produsele prin intermediul altor societăți cărora li se aplică un nivel mai scăzut al taxei, cuantumul eventualei datorii viitoare este stabilit la nivelul taxei reziduale, și anume la 36,1 % ad valorem din valoarea CIF de import a produsului care face obiectul anchetei, importat la codurile adiționale TARIC enumerate în anexa la prezentul Regulament.

               G.   TERMENE-LIMITĂ

                     (19)

                     În vederea unei bune administrări, ar trebui să se stabilească termene-limită până la care:

                                 —

                                 părțile interesate să poată să se facă cunoscute Comisiei, să își prezinte în scris punctele de vedere și să transmită răspunsurile la chestionar sau orice alte informații care trebuie să fie luate în considerare în cursul anchetei;

                                 —

                                 părțile interesate să poată să solicite în scris audierea lor de către Comisie.

                     (20)

                     Trebuie evidențiat faptul că părțile interesate nu își pot exercita drepturile procedurale enunțate în regulamentul de bază decât în cazul în care s-au făcut cunoscute în termenele indicate la articolul 3 din prezentul regulament.

               H.   LIPSA COOPERĂRII

                     (21)

                     Dacă o parte interesată refuză accesul la informațiile necesare sau nu le furnizează în termenul prevăzut sau dacă obstrucționează în mod semnificativ ancheta, se pot stabili, pe baza datelor disponibile, concluzii pozitive sau negative, în conformitate cu articolul 18 din regulamentul de bază.

                     (22)

                     În cazul în care se constată că o parte interesată a furnizat informații false sau înșelătoare, acestea nu sunt luate în considerare și se pot utiliza datele disponibile în conformitate cu articolul 18 din regulamentul de bază.

                     (23)

                     Dacă o parte interesată nu cooperează sau cooperează doar parțial și, în consecință, constatările se bazează pe datele disponibile, în conformitate cu articolul 18 din regulamentul de bază, rezultatul ar putea fi mai puțin favorabil respectivei părți decât dacă aceasta ar fi cooperat.

               I.   CALENDARUL ANCHETEI

                     (24)

                     În conformitate cu articolul 13 alineatul (3) din Regulamentul de bază, ancheta se va încheia în termen de nouă luni de la data intrării în vigoare a prezentului regulament.

               J.   PRELUCRAREA DATELOR CU CARACTER PERSONAL

                     (25)

                     Se menționează faptul că orice date cu caracter personal colectate în cursul prezentei anchete vor fi tratate în conformitate cu Regulamentul (UE) 2018/1725 al Parlamentului European și al Consiliului (4) privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date.

               K.   CONSILIERUL-AUDITOR

                     (26)

                     Părțile interesate pot solicita intervenția consilierului-auditor pentru proceduri comerciale. Consilierul-auditor examinează cererile de acces la dosar, litigiile privind confidențialitatea documentelor, cererile de prelungire a termenelor și orice alte cereri privind drepturile la apărare ale părților interesate și ale terților, care ar putea să apară în cursul procedurii.

                     (27)

                     Consilierul-auditor poate organiza audieri și poate acționa ca mediator între partea sau părțile interesate și serviciile Comisiei, pentru a asigura exercitarea deplină a drepturilor la apărare ale părților interesate.

                     (28)

                     Cererile de audiere adresate consilierului-auditor trebuie formulate în scris și trebuie să precizeze motivele pe care se bazează. Consilierul-auditor va examina motivele care stau la baza cererilor. Aceste audieri ar trebui să aibă loc doar dacă problemele nu au fost soluționate cu serviciile Comisiei în timp util.

                     (29)

                     Orice cerere trebuie să fie transmisă în timp util și cu promptitudine, pentru a nu se pune în pericol buna desfășurare a procedurii. În acest sens, părțile interesate ar trebui să solicite intervenția consilierului-auditor în cel mai scurt timp posibil de la producerea evenimentului care justifică o astfel de intervenție. În principiu, calendarul stabilit la articolul 3 pentru a solicita audieri cu serviciile Comisiei se aplică mutatis mutandis cererilor de audiere adresate consilierului-auditor. În cazul în care cererile de audiere sunt prezentate în afara termenelor prevăzute, consilierul-auditor va examina, de asemenea, motivele întârzierii, natura problemelor semnalate și impactul pe care îl au aceste probleme asupra drepturilor la apărare, având în vedere interesele de a se asigura buna administrare și finalizarea la timp a anchetei.

                     (30)

                     Pentru mai multe informații și date de contact, părțile interesate pot consulta paginile internet dedicate consilierului-auditor de pe site-ul internet al Direcției Generale Comerț: http://ec.europa.eu/trade/trade-policy-and-you/contacts/hearing-officer/,

               ADOPTĂ PREZENTUL REGULAMENT:

            Articolul 1
            Se deschide o anchetă în temeiul articolului 13 alineatul (3) din Regulamentul (UE) 2016/1036, cu scopul de a determina dacă importurile în Uniune de articole de masă și articole de bucătărie din ceramică, cu excepția râșnițelor de condimente sau mirodenii din ceramică și a pieselor lor de măcinare din ceramică, a râșnițelor de cafea din ceramică, a dispozitivelor de ascuțit cuțite din ceramică, a uneltelor de bucătărie din ceramică utilizate pentru operațiuni de tăiere, șlefuire, răzuire, feliere, abraziune și decojire și a pietrelor de copt pizza din ceramică-cordierit de tipul celor utilizate pentru coacerea pizzei sau a pâinii, care sunt încadrate în prezent la codurile NC ex 6911 10 00, ex 6912 00 21, ex 6912 00 23, ex 6912 00 25 și ex 6912 00 29 (codurile TARIC 6911100090, 6912002111, 6912002191, 6912002310, 6912002510 și 6912002910) și care sunt originare din Republica Populară Chineză, importate cu codurile adiționale TARIC enumerate în anexă subcotează măsurile instituite prin Regulamentul de punere în aplicare (UE) nr. 412/2013.

            Articolul 2
            În temeiul articolului 13 alineatul (3) și al articolului 14 alineatul (5) din Regulamentul (UE) 2016/1036, autoritățile vamale iau măsurile corespunzătoare pentru a înregistra importurile în Uniune declarate la codurile adiționale TARIC enumerate în anexa la prezentul regulament.
            Înregistrarea expiră la nouă luni de la data intrării în vigoare a prezentului regulament.

            Articolul 3

               (1)   Părțile interesate trebuie să se facă cunoscute contactând Comisia în termen de 15 zile de la data intrării în vigoare a regulamentului.

               (2)   Pentru ca demersurile părților interesate să fie luate în considerare în cursul anchetei, acestea trebuie să își prezinte în scris punctele de vedere și să transmită răspunsurile la chestionare sau orice alte informații în termen de 37 de zile de la data publicării prezentului regulament în Jurnalul Oficial al Uniunii Europene, cu excepția cazului în care se prevede altfel.

               (3)   De asemenea, părțile interesate pot solicita să fie audiate de către Comisie în același termen de 37 de zile.

               (4)   Informațiile transmise Comisiei în scopul desfășurării anchetelor de apărare comercială trebuie să nu facă obiectul unor drepturi de autor. Înainte de transmiterea către Comisie a unor informații și/sau a unor date care fac obiectul drepturilor de autor ale unor părți terțe, părțile interesate trebuie să solicite o autorizare specifică din partea deținătorului drepturilor de autor, care să permită în mod explicit Comisiei: (a) să utilizeze informațiile și datele în scopul prezentei proceduri de apărare comercială; și (b) să furnizeze informațiile și/sau datele părților interesate de prezenta anchetă sub o formă care să le permită să își exercite dreptul la apărare.

               (5)   Toate informațiile scrise, inclusiv cele solicitate prin prezentul regulament, chestionarele completate și corespondența părților interesate, furnizate cu titlu confidențial, poartă mențiunea „Limited” (5) (acces limitat). Părțile care furnizează informații pe parcursul prezentei anchete sunt invitate să ofere motive pentru solicitarea unui tratament confidențial.

               (6)   În conformitate cu articolul 19 alineatul (2) din regulamentul de bază, părțile care transmit informații cu mențiunea „Limited” trebuie să furnizeze rezumate cu caracter neconfidențial ale acestora, care vor purta mențiunea „For inspection by interested parties” (versiune destinată consultării de către părțile interesate). Respectivele rezumate ar trebui să fie suficient de detaliate pentru a permite o înțelegere rezonabilă a elementelor esențiale ale informațiilor transmise cu titlu confidențial.

               (7)   Dacă o parte care furnizează informații confidențiale nu prezintă motive întemeiate pentru solicitarea unui tratament confidențial sau nu furnizează un rezumat neconfidențial al acestora în formatul și de calitatea solicitate, Comisia poate să nu ia în considerare respectivele informații, cu excepția cazului în care se poate demonstra în mod convingător, utilizând surse adecvate, că informațiile sunt corecte.

               (8)   Părțile interesate sunt invitate să prezinte toate documentele și cererile prin e-mail, inclusiv împuternicirile și fișele de certificare scanate, cu excepția răspunsurilor voluminoase, care trebuie să fie prezentate pe suport CD-R sau DVD, în persoană sau prin scrisoare recomandată. Prin utilizarea e-mailului, părțile interesate își exprimă acordul cu privire la normele aplicabile transmiterii informațiilor pe cale electronică, conținute în documentul intitulat „CORESPONDENȚA CU COMISIA EUROPEANĂ ÎN CAZURILE DE APĂRARE COMERCIALĂ”, care este publicat pe site-ul Direcției Generale Comerț: http://trade.ec.europa.eu/doclib/docs/2014/june/tradoc_152581.pdf. Părțile interesate trebuie să își indice numele, adresa, numărul de telefon și o adresă de e-mail valabilă și trebuie să se asigure că adresa de e-mail furnizată este o adresă de e-mail oficială funcțională care este verificată zilnic. După furnizarea datelor de contact, Comisia va comunica cu părțile interesate doar prin e-mail, cu excepția cazului în care acestea solicită în mod explicit să primească toate documentele din partea Comisiei prin alte mijloace de comunicare sau cu excepția cazului în care natura documentului care trebuie trimis impune utilizarea unei scrisori recomandate. Pentru mai multe reguli și informații privind corespondența cu Comisia, inclusiv principiile aplicabile transmiterii prin e-mail, părțile interesate sunt invitate să consulte instrucțiunile sus-menționate privind comunicarea cu părțile interesate.
               Adresa Comisiei pentru corespondență este următoarea:

                           Comisia Europeană

                           Direcția Generală Comerț

                           Direcția H

                           Birou: CHAR 04/039

                           1049 Bruxelles/Brussel

                           BELGIQUE/BELGIË

                           E-mail: TRADE-R700@ec.europa.eu

            Articolul 4
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 21 martie 2019.

                  Pentru Comisie

                  Președintele

               Jean-Claude JUNCKER

            (1)  JO L 176, 30.6.2016, p. 21.

            (2)  Regulamentul de punere în aplicare (UE) nr. 412/2013 al Consiliului din 13 mai 2013 de instituire a unei taxe antidumping definitive și de percepere definitivă a taxei provizorii instituite la importurile de articole de masă și articole de bucătărie din ceramică originare din Republica Populară Chineză (JO L 131, 15.5.2013, p. 1).

            (3)  Regulamentul de punere în aplicare (UE) 2017/1932 al Comisiei din 23 octombrie 2017 de modificare a Regulamentului de punere în aplicare (UE) nr. 412/2013 al Consiliului de instituire a unei taxe antidumping definitive și de percepere definitivă a taxei provizorii instituite la importurile de articole de masă și articole de bucătărie din ceramică originare din Republica Populară Chineză (JO L 273, 24.10.2017, p. 4).

            (4)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

            (5)  Un document cu mențiunea „Limited” este un document considerat confidențial în temeiul articolului 19 din Regulamentul (UE) 2016/1036 și al articolului 6 din Acordul OMC privind punerea în aplicare a articolului VI din GATT 1994 (Acordul antidumping). De asemenea, acesta este protejat în temeiul articolului 4 din Regulamentul (CE) nr. 1049/2001 al Parlamentului European și al Consiliului (JO L 145, 31.5.2001, p. 43).

            ANEXĂ

                        Cod adițional TARIC

                        Numele societății

                        Nivelul actual al taxei (%)

                        B351

                        CHL Porcelain Industries Ltd

                        23,4

                        B353

                        Guangxi Province Beiliu City Laotian Ceramics Co., Ltd

                        22,9

                        B359

                        Beiliu Changlong Ceramics Co., Ltd.

                        17,9

                        B360

                        Beiliu Chengda Ceramic Co., Ltd.

                        17,9

                        B362

                        Beiliu Jiasheng Porcelain Co., Ltd.

                        17,9

                        B383

                        Chaozhou Chengxi Jijie Art & Craft Painted Porcelain Fty.

                        17,9

                        B437

                        Guangdong Jinqiangyi Ceramics Co., Ltd

                        17,9

                        B446

                        Chaozhou Lianjun Ceramics Co., Ltd.

                        17,9

                        B454

                        Chaozhou New Power Co., Ltd.

                        17,9

                        B484

                        Chaozhou Xinde Ceramics Craft Factory

                        17,9

                        B492

                        Chaozhou Yaran Ceramics Craft Making Co., Ltd.

                        17,9

                        B508

                        Dehua Kaiyuan Porcelain Industry Co., Ltd.

                        17,9

                        B511

                        Dongguan Kennex Ceramic Ltd

                        17,9

                        B514

                        Evershine Fine China Co., Ltd.

                        17,9

                        B517

                        Far East (Boluo) Ceramics Factory Co., Ltd

                        17,9

                        B519

                        Fengfeng Mining District Yuhang Ceramic Co. Ltd. („Yuhang”)

                        17,9

                        B543

                        Fujian Dehua Rongxin Ceramic Co., Ltd.

                        17,9

                        B548

                        Fujian Dehua Xingye Ceramic Co., Ltd.

                        17,9

                        B549

                        Fujian Dehua Yonghuang Ceramic Co., Ltd.

                        17,9

                        B554

                        Fujian Jackson Arts and Crafts Co., Ltd.

                        17,9

                        B556

                        Profit Cultural & Creative Group Corporation

                        17,9

                        B560

                        Fujian Quanzhou Shunmei Group Co., Ltd.

                        17,9

                        B579

                        Guangxi Beiliu Guixin Porcelain Co., Ltd.

                        17,9

                        B583

                        Guangxi Beiliu Rili Porcelain Co.,Ltd.

                        17,9

                        B592

                        Hebei Dersun Ceramic Co., Ltd.

                        17,9

                        B599

                        Hunan Fungdeli Ceramics Co., Ltd.

                        17,9

                        B602

                        Hunan Huawei China Industry Co., Ltd

                        17,9

                        B610

                        Hunan Wing Star Ceramic Co., Ltd.

                        17,9

                        B619

                        Joyye Arts & Crafts Co., Ltd.

                        17,9

                        B627

                        Liling GuanQian Ceramic Manufacture Co., Ltd.

                        17,9

                        B635

                        Liling Liuxingtan Ceramics Co., Ltd

                        17,9

                        B639

                        Liling Rongxiang Ceramic Co., Ltd.

                        17,9

                        B641

                        Liling Santang Ceramics Manufacturing Co., Ltd.

                        17,9

                        B645

                        Liling Top Collection Industrial Co., Ltd

                        17,9

                        B656

                        Meizhou Gaoyu Ceramics Co., Ltd.

                        17,9

                        B678

                        Ronghui Ceramic Co., Ltd Liling Hunan China

                        17,9

                        B682

                        Shandong Zhaoding Porcelain Co., Ltd.

                        17,9

                        B687

                        Shenzhen Donglin Industry Co., Ltd.

                        17,9

                        B692

                        Shenzhen Fuxingjiayun Ceramics Co., Ltd.

                        17,9

                        B693

                        Shenzhen Good-Always Imp. & Exp. Co. Ltd

                        17,9

                        B712

                        Tangshan Daxin Ceramics Co., Ltd.

                        17,9

                        B724

                        Tangshan Redrose Porcelain Products Co., Ltd.

                        17,9

                        B742

                        Xuchang Jianxing Porcelain Products Co., Ltd.

                        17,9

                        B751

                        Yuzhou Huixiang Ceramics Co., Ltd.

                        17,9

                        B752

                        Yuzhou Ruilong Ceramics Co., Ltd.

                        17,9

                        B756

                        Zibo Boshan Shantou Ceramic Factory

                        17,9

                        B759

                        Zibo Fuxin Porcelain Co., Ltd.

                        17,9

                        B762

                        Zibo Jinxin Light Industrial Products Co., Ltd

                        17,9

                        B956

                        Liling Taiyu Porcelain Industries Co., Ltd

                        17,9

                        B957

                        Liling Xinyi Ceramics Industry Ltd.

                        17,9


title: Regulamentul de punere în aplicare (UE) 2019/465 al Comisiei din 21 martie 2019 privind prețul minim de vânzare pentru laptele praf degresat pentru a treizeci și patra invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080

text:
                  22.3.2019

                  RO

                  Jurnalul Oficial al Uniunii Europene

                  L 80/25

         REGULAMENTUL DE PUNERE ÎN APLICARE (UE) 2019/465 AL COMISIEI
         din 21 martie 2019
         privind prețul minim de vânzare pentru laptele praf degresat pentru a treizeci și patra invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
         având în vedere Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (2), în special articolul 32,
         întrucât:

                     (1)

                     Regulamentul de punere în aplicare (UE) 2016/2080 al Comisiei (3) a deschis vânzările de lapte praf degresat prin procedură de licitație.

                     (2)

                     Având în vedere ofertele primite pentru a treizeci și patra invitație parțială de participare la licitație, este necesar să se stabilească un preț minim de vânzare.

                     (3)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            În ceea ce privește a treizeci și patra invitație parțială de participare la licitație pentru vânzările de lapte praf degresat în cadrul procedurii de licitație deschise prin Regulamentul de punere în aplicare (UE) 2016/2080, pentru care perioada în care trebuiau depuse oferte s-a încheiat la 19 martie 2019, prețul minim de vânzare este 164,10 EUR/100 kg.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 21 martie 2019.

                  Pentru Comisie,

                  Pentru Președinte,

               Jerzy PLEWA

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  JO L 206, 30.7.2016, p. 71.

            (3)  Regulamentul de punere în aplicare (UE) 2016/2080 al Comisiei din 25 noiembrie 2016 de deschidere a vânzărilor de lapte praf degresat prin procedură de licitație (JO L 321, 29.11.2016, p. 45).


title: Regulamentul de punere în aplicare (UE) 2019/574 al Comisiei din 4 aprilie 2019 de înregistrare a unei denumiri în Registrul denumirilor de origine protejate și al indicațiilor geografice protejate [„Paška sol” (DOP)]

text:
                  11.4.2019

                  RO

                  Jurnalul Oficial al Uniunii Europene

                  L 100/5

         REGULAMENTUL DE PUNERE ÎN APLICARE (UE) 2019/574 AL COMISIEI
         din 4 aprilie 2019
         de înregistrare a unei denumiri în Registrul denumirilor de origine protejate și al indicațiilor geografice protejate [„Paška sol” (DOP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Paška sol”, depusă de Croația, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Paška sol” trebuie, prin urmare, înregistrată,

               ADOPTĂ PREZENTUL REGULAMENT:

            Articolul 1
            Se înregistrează denumirea „Paška sol” (DOP).
            Denumirea menționată la primul paragraf identifică un produs din clasa 2.6. Sare, din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 aprilie 2019.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 343, 14.12.2012, p. 1.

            (2)  JO C 449, 13.12.2018, p. 17.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2019/575 al Comisiei din 4 aprilie 2019 de acordare a protecției pentru denumirea „Cebreros” (DOP) în temeiul articolului 99 din Regulamentul (UE) nr. 1308/2013 al Parlamentului European și al Consiliului

text:
                  11.4.2019

                  RO

                  Jurnalul Oficial al Uniunii Europene

                  L 100/6

         REGULAMENTUL DE PUNERE ÎN APLICARE (UE) 2019/575 AL COMISIEI
         din 4 aprilie 2019
         de acordare a protecției pentru denumirea „Cebreros” (DOP) în temeiul articolului 99 din Regulamentul (UE) nr. 1308/2013 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special în special articolul 99,
         întrucât:

                     (1)

                     În conformitate cu articolul 97 alineatele (2) și (3) din Regulamentul (UE) nr. 1308/2013, Comisia a examinat cererea de înregistrare a denumirii „Cebreros” transmisă de Spania și a publicat-o în Jurnalul Oficial al Uniunii Europene (2).

                     (2)

                     Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

                     (3)

                     În conformitate cu articolul 99 din Regulamentul (UE) nr. 1308/2013, denumirea „Cebreros” ar trebui protejată și înscrisă în registrul menționat la articolul 104 din regulamentul respectiv.

                     (4)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Se protejează denumirea „Cebreros” (DOP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 aprilie 2019.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 347, 20.12.2013, p. 671.

            (2)  JO C 438, 5.12.2018, p. 2.


title: Regulamentul de punere în aplicare (UE) 2019/716 al Comisiei din 30 aprilie 2019 de modificare a Regulamentelor de punere în aplicare (UE) nr. 22/2013 și (UE) nr. 540/2011 în ceea ce privește condițiile de aprobare a substanței active ciflumetofen (Text cu relevanță pentru SEE.)

text:
                  10.5.2019

                  RO

                  Jurnalul Oficial al Uniunii Europene

                  L 122/39

         REGULAMENTUL DE PUNERE ÎN APLICARE (UE) 2019/716 AL COMISIEI
         din 30 aprilie 2019
         de modificare a Regulamentelor de punere în aplicare (UE) nr. 22/2013 și (UE) nr. 540/2011 în ceea ce privește condițiile de aprobare a substanței active ciflumetofen
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special al doilea caz prevăzut la articolul 21 alineatul (3) și articolul 78 alineatul (2),
         întrucât:

                     (1)

                     Regulamentul de punere în aplicare (UE) nr. 22/2013 al Comisiei (2) prevede autorizarea substanței active ciflumetofen și introducerea subsecventă a ciflumetofenului în anexa la Regulamentul de punere în aplicare (UE) nr. 540/2011 al Comisiei (3). Regulamentul de punere în aplicare (UE) nr. 22/2013 prevede, de asemenea, obligația de a prezenta informații suplimentare de confirmare cu privire la potențialul mutagen al metabolitului B3 și expunerea alimentară la acesta, precum și cu privire la riscul pe care îl prezintă ciflumetofenul pentru vertebratele acvatice.

                     (2)

                     Solicitantul a prezentat informații suplimentare vizând excluderea potențialului mutagen al metabolitului B3 și confirmarea prezenței unui risc acceptabil pentru vertebratele acvatice.

                     (3)

                     Țările de Jos au evaluat informațiile suplimentare transmise de solicitant. La 6 octombrie 2015, această țară a prezentat evaluarea sa celorlalte state membre, Comisiei și Autorității Europene pentru Siguranța Alimentară (denumită în continuare „autoritatea”), sub forma unui addendum la proiectul de raport de evaluare.

                     (4)

                     Statele membre, solicitantul și autoritatea au fost consultate și invitate să prezinte observații cu privire la evaluarea efectuată de statul membru raportor. La 25 februarie 2016, autoritatea a publicat un raport tehnic (4) în care se rezumă rezultatele acestei consultări cu privire la ciflumetofen.

                     (5)

                     Comisia a consultat încă o dată autoritatea în legătură cu evaluarea metabolitului B3. La 5 decembrie 2016, autoritatea a publicat concluzia (5) sa cu privire la evaluarea informațiilor suplimentare.

                     (6)

                     Autoritatea a considerat că, în conformitate cu informațiile suplimentare prezentate de solicitant, prezența unui risc acceptabil pentru vertebratele acvatice este confirmată pe baza ciclului de viață. Prin urmare, dispozițiile de la litera (c) din anexa la Regulamentul de punere în aplicare (UE) nr. 22/2013 ar trebui considerate ca fiind respectate. Cu toate acestea, în ceea ce privește metabolitul B3, potrivit informațiilor suplimentare prezentate în conformitate cu literele (a) și (b) din anexa la Regulamentul de punere în aplicare (UE) nr. 22/2013, nu ar putea fi exclus un potențial genotoxic.

                     (7)

                     Proiectul de raport de evaluare, addendumul și concluzia autorității au fost examinate de statele membre și de Comisie în cadrul Comitetului permanent pentru plante, animale, produse alimentare și hrană pentru animale și a fost finalizat, la 22 martie 2019, sub forma raportului de reexaminare al Comisiei privind substanța ciflumetofen.

                     (8)

                     Solicitantului i s-a oferit posibilitatea de a prezenta observații cu privire la raportul de reexaminare actualizat.

                     (9)

                     Potrivit concluziilor Comisiei, informațiile suplimentare prezentate nu sunt suficiente pentru a exclude potențialul genotoxic al metabolitului B3, iar condițiile de aprobare stabilite în anexa la Regulamentul de punere în aplicare (UE) nr. 540/2011 ar trebui restricționate pentru a se asigura faptul că utilizarea produselor care conțin ciflumetofen este acceptabilă, în special în ceea ce privește expunerea apelor subterane la metabolitul B3.

                     (10)

                     Prin urmare, în conformitate cu articolul 21 alineatul (3) din Regulamentul (CE) nr. 1107/2009, coroborat cu articolul 6 din același regulament, este necesar și oportun să se restricționeze aprobarea ciflumetofenului.

                     (11)

                     Prin urmare, Regulamentele de punere în aplicare (UE) nr. 22/2013 și (UE) nr. 540/2011 ar trebui modificate în consecință.

                     (12)

                     Statelor membre ar trebui să li se acorde timp pentru a modifica sau a retrage autorizațiile pentru produsele de protecție a plantelor care conțin ciflumetofen care nu respectă condițiile de aprobare restricționate.

                     (13)

                     În ceea ce privește produsele de protecție a plantelor care conțin ciflumetofen, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să expire cel târziu la 12 luni de la intrarea în vigoare a prezentului regulament.

                     (14)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Modificarea Regulamentului de punere în aplicare (UE) nr. 22/2013
            Anexa I la Regulamentul de punere în aplicare (UE) nr. 22/2013 se modifică în conformitate cu anexa I la prezentul regulament.

            Articolul 2
            Modificarea Regulamentului de punere în aplicare (UE) nr. 540/2011
            Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 3
            Măsuri tranzitorii
            Dacă este necesar, statele membre retrag sau modifică autorizațiile existente pentru produsele de protecție a plantelor care conțin ciflumetofen ca substanță activă, cel târziu până la 30 noiembrie 2019.

            Articolul 4
            Perioada de grație
            Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibil și expiră cel târziu la 30 mai 2020.

            Articolul 5
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 aprilie 2019.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Regulamentul de punere în aplicare (UE) nr. 22/2013 al Comisiei din 15 ianuarie 2013 de autorizare a substanței active ciflumetofen, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (JO L 11, 16.1.2013, p. 8).

            (3)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (4)  EFSA (Autoritatea Europeană pentru Siguranța Alimentară), 2016. Technical report on the outcome of the consultation with Member States, the applicant and EFSA on the pesticide risk assessment of confirmatory data for cyflumetofen in light of confirmatory data (Raport tehnic privind rezultatul consultării cu statele membre, solicitantul și EFSA cu privire la evaluarea riscului utilizării substanței active ciflumetofen ca pesticid în lumina datelor de confirmare). EFSA supporting publication [Materiale conexe ale Autorității Europene pentru Siguranța Alimentară (EFSA)] 2016:EN-997, p. 25.

            (5)  EFSA (Autoritatea Europeană pentru Siguranța Alimentară), 2016. Conclusion on the peer review of the pesticide risk assessment for the active substance cyﬂumetofen in light of conﬁrmatory data (Concluzie privind evaluarea inter pares cu privire la evaluarea riscului utilizării substanței active ciflumetofen ca pesticid în lumina datelor de confirmare). EFSA Journal 2016;14(12):4635, 20 pp. doi:10.2903/j.efsa.2016.4635.

            ANEXA I
            În anexa I la Regulamentul de punere în aplicare (UE) nr. 22/2013, coloana „Dispoziții specifice” se înlocuiește cu următorul text:
            „Produsele de protecție a plantelor care conțin ciflumetofen se autorizează numai pentru utilizări în care se preconizează că nivelul metabolitului B3 din apele subterane va fi sub 0,1 μg/l.
            Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de reexaminare privind substanța ciflumetofen, în special apendicele I și II la acesta, în forma finalizată la 20 noiembrie 2012 în cadrul Comitetului permanent pentru lanțul alimentar și sănătatea animală.
            Cu ocazia acestei evaluări generale, statele membre trebuie să acorde o atenție deosebită:

                        —

                        protejării operatorilor și lucrătorilor;

                        —

                        protejării apelor subterane, în special împotriva metabolitului B3, dacă substanța este utilizată în regiuni vulnerabile din punctul de vedere al solului și/sau al condițiilor climatice;

                        —

                        protejării apei potabile;

                        —

                        riscului pentru organismele acvatice.

                  Condițiile de utilizare includ, dacă este cazul, măsuri de atenuare a riscurilor.”

            ANEXA II
            Coloana „Dispoziții specifice” corespunzătoare rândului 31, ciflumetofen, din partea B a anexei la Regulamentul de punere în aplicare (UE) nr. 540/2011 se înlocuiește cu următorul text:
            „Produsele de protecție a plantelor care conțin ciflumetofen se autorizează numai pentru utilizări în care se preconizează că nivelul metabolitului B3 din apele subterane va fi sub 0,1 μg/l.
            Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de reexaminare privind substanța ciflumetofen, în special apendicele I și II la acesta, în forma finalizată la 20 noiembrie 2012 în cadrul Comitetului permanent pentru lanțul alimentar și sănătatea animală.
            Cu ocazia acestei evaluări generale, statele membre trebuie să acorde o atenție deosebită:

                        —

                        protejării operatorilor și lucrătorilor;

                        —

                        protejării apelor subterane, în special împotriva metabolitului B3, dacă substanța este utilizată în regiuni vulnerabile din punctul de vedere al solului și/sau al condițiilor climatice;

                        —

                        protejării apei potabile;

                        —

                        riscului pentru organismele acvatice.

                  Condițiile de utilizare includ, dacă este cazul, măsuri de atenuare a riscurilor.”